Псков уобалаһа

Псков уобалаһа, (Нууччалыы: Псковская область) - Российскай Федерация субъега. Киин куората — Псков.

Тэриллибитэ Атырьах ыйын 23-кэ, 1944-үс сылга.

Кирбиилэһэр – Ленинград, Новгород, Тверь, Смоленскай уобаластары, уонна үс омук госудаарствалары кытта – Эстония, Латвия уонна Белорусия.

 География 

Уобаласка үс тыһыынчаттан тахса күөл баар, Европаҕа кэриҥинэн үһүс улахан – Чудской күөл.

 История 

910-ус сылтан, 1348-ыс сылга диэри, уобалас сиригэр Псков княжествота баар эбит (Новгород састаабын иһигэр).

1348-ыс сылга Новгородтан автономияны ылан, аны Псков республиката буолбут.

1510-ус сылтан ыла Улуу Москва княжествотын (оччотооҕу Россия) иһигэр.

 Демография 

Псков уобалаһа – саамай депопупяцияланар регион. Эдэр ыччат атын дойдуларга көһөрө, оҕолор төрөөһүннэрэ аччааһын, нэһилиэнньэ кырдьыыта, улуу аҕа сэрии содуллара – ити фактордар бары дьайыыллар. Холобура, 1926 сыл биэрэпиһинэн, билиҥҥи уобалас сиригэр 1 мөл. 768 тыһ. киһи олорбут; 1990-ус сылга номнуо 844 тыһ.; билигин (2008 сылга), уобаласка 705 эрэ тыһыынча киһи баар.

Тоҕуһуонус сыллардаахха, уобаласка учуонайдар «Россия депопуляциятын киинэ» диэн хос аат биэрбиттэр.

Омуктар 2002-ис сылга,  ахсааннара. (* )Нууччалар 717 101 (94,3 %)Украиннар 12 471 (1,6 %)Белорустар 9 664 (1,3 %)Цыгааннар 3 220 (0,4 %)Эрмээннэр 2 270 (0,3 %)Татаардар 1 499 (0,2 %)Азербайдьааннар 1 319 (0,2 %)Эстонестар 1 122 (0,1 %) Тыһыынчаттан тахса ахсааннаах омуктар көрдөрүлүбүттэр. 

 Быһаарыылар 

 Сигэлэр 

 Уобалас официаальнай саайта (нуучч.) 
 Псков уобалаһын солуннара - "Псковская правда" хаһыат (нуучч.) 

Категория:Арассыыйа